কালীপুজোর রাতে চলবে বিশেষ লোকাল ট্রেন, জেনে নিন সময়সূচি

ওয়েব ডেস্ক: কালীপুজোয় বাসে ট্রেনে ভিড় হওয়ার আশঙ্কা প্রবল। এই পরিস্থিতিতে বিশেষ সিদ্ধান্ত পূর্ব রেলের। কালীপুজোর রাতে বিশেষ ট্রেন না দিলে সমস্যায় পড়বেন দর্শনার্থীরা। কারণ আলোকসজ্জা ও রকমারি প্যাণ্ডেল দেখতে সন্ধ্যের পর থেকেই ভিড় জমান বেশিরভাগ মানুষ। আর কালীপুজোয় বিশেষ রে বড় পুজোর মধ্যে অন্যতম বারাসত, বনঁগা শাখার দিকে। সেই কথা মাথায় রেখেই শিয়ালদহ-ডানকুনি, শিয়ালদহ-বারাসত, বনগাঁ-বারাসত, শিয়ালদহ-রানাঘাট এবং শিয়ালদহ-বারুইপুর শাখায় চলবে বিশেষ ট্রেন।

একনজরে জেনে নিন ওই ট্রেনগুলির সময়সূচি

শিয়ালদহ-রানাঘাট স্পেশাল ট্রেন চলবে। রাত ১২টা ৪০ মিনিটে শিয়ালদহ থেকে ছাড়বে ট্রেনটি। রানাঘাটে পৌঁছবে রাত আড়াইটে নাগাদ। রানাঘাট থেকে ট্রেনটি রাত ১১টা ৪৫ মিনিটে ছাড়বে। শিয়ালদহ পৌঁছবে ১টা ৪০ মিনিটে।

আরও পড়ুন: বাজি বাজারে হানা পুলিশের! বাজেয়াপ্ত প্রায় ১০০০ কিলো বাজি

বনগাঁ-বারাসত বিশেষ ট্রেন সোমবার রাত সাড়ে ১২টায় বনগাঁ থেকে ছাড়বে। বারাসতে পৌঁছনোর কথা রাত দেড়টায়। বারাসক থেকে আবার ট্রেনটি রাত ২টোয় ছাড়বে। বনগাঁ পৌঁছবে রাত ৩টে ৮ মিনিটে।

শিয়ালদহ-বারাসত স্পেশাল ট্রেন সোমবার রাত ১২টা ১০ মিনিটে শিয়ালদহ স্টেশন থেকে ছাড়বে। বারাসতে পৌঁছবে রাত ১২টা ৫৫ মিনিটে। বারাসত থেকে ট্রেনটি ছাড়বে রাত ১টা ১০ মিনিটে। শিয়ালদহে পৌঁছবে রাত ১টা ৫৫ মিনিটে।

শিয়ালদহ-ডানকুনি স্পেশাল ট্রেন সোমবার রাত সাড়ে এগারোটায় ছাড়বে। ডানকুনি পৌঁছবে রাত ১২টা ১৫ মিনিটে। আবার ডানকুনি থেকে ট্রেনটি রাত ১২টা ২৫ মিনিটে ছাড়বে। রাত ১টা ৫ মিনিটে শিয়ালদহে পৌঁছনোর কথা।

শিয়ালদহ-বারুইপুর স্পেশাল ট্রেন রাত সাড়ে বারোটায় শিয়ালদহ থেকে ছাড়বে। রাত ১টা ১৫ মিনিটে বারুইপুর পৌঁছবে। বারুইপুর থেকে আবার ট্রেনটি রাত ১টা ২৫ মিনিটে ছাড়বে। শিয়ালদহে পৌঁছবে রাত ২টো ১০ মিনিটে।